ระเบียบธนาคารแห่งประเทศไทยว่าด้วยการฝาก การถอน และการโอนตราสารหนี้ที่ธนาคารแห่งประเทศไทยเป็นนายทะเบียนและตัวแทนการจ่ายเงินพ.ศ. 2549------------------------------------ เพื่อรองรับการรวมศูนย์รับฝากหลักทรัพย์ (Central Securities Depository) การส่งมอบและชําระราคาตราสารหนี้ (Clearing & Settlement System) ภาครัฐและเอกชนไว้ที่บริษัทศูนย์รับฝากหลักทรัพย์ (ประเทศไทย) จํากัด ตามแผนพัฒนาตลาดตราสารหนี้ ฉบับที่ 2 (2548-2557) ของกระทรวงการคลัง ธนาคารแห่งประเทศไทยจึงวางระเบียบไว้ ดังต่อไปนี้ข้อ ๑ ให้ยกเลิกระเบียบธนาคารแห่งประเทศไทยว่าด้วยการ โอนกรรมสิทธิ์พันธบัตรทางบัญชีและการจัดการชําระราคาพันธบัตร พ.ศ. 2542 ลงวันที่ 24 ธันวาคม 2541 และที่แก้ไขเพิ่มเติมข้อ ๒ ในระเบียบนี้ "ธปท." หมายถึง ธนาคารแห่งประเทศไทย "สมาชิก ธปท." หมายถึง บุคคลหรือนิติบุคคลที่มีกรรมสิทธิ์ในตราสารหนี้ที่ ธปท. เป็นนายทะเบียนและตัวแทนการจ่ายเงิน ที่มียอดคงเหลืออยู่ที่ ธปท. ณ วันที่ 11 พฤษภาคม 2549 "ศูนย์รับฝาก" หมายถึง บริษัทศูนย์รับฝากหลักทรัพย์ (ประเทศไทย) จํากัด "สมาชิกผู้ฝาก" หมายถึง นิติบุคคลที่เปิดบัญชีไว้ที่บริษัทศูนย์รับฝากหลักทรัพย์ (ประเทศไทย) จํากัด "ตราสารหนี้" หมายถึง ตั๋วเงินคลัง ตั๋วสัญญาใช้เงิน พันธบัตร หุ้นกู้ ซึ่ง ธปท.เป็นนายทะเบียนและตัวแทนการจ่ายเงิน "บัญชีตราสารหนี้ของ ธปท. เพื่อลูกค้ารายย่อย" หมายถึง บัญชีตราสารหนี้ที่ ธปท. เปิดไว้ที่ศูนย์รับฝากในฐานะที่ ธปท. ถือตราสารหนี้แทนสมาชิก ธปท. เพื่อประโยชน์ในการทําธุรกรรมการถอนและการ โอนตราสารหนี้ "บัญชีช่อยตราสารหนี้ของ ธปท. เพื่อลูกค้ารายย่อย" หมายถึง บัญชีตราสารหนี้ของสมาชิก ธปท. แต่ละราย ภายใด้ระบบงานการดูแลของ ธปท. สําหรับบันทึกข้อมูลการฝากการถอน การโอนตราสารหนี้ของสมาชิก ธปท.ข้อ ๓ ธปท. จะรับฝากตราสารหนี้ของสมาชิก ธปท. โดยจะไม่รับฝากเพิ่มเติม ไว้จนกว่าสมาชิก ธปท. จะขอถอนตราสารหนี้ออกเป็นใบตราสาร ขอโอนตราสารหนี้ไปฝากไว้ที่ศูนย์รับฝากเมื่อตราสารหนี้ครบกําหนดอายุ หรือตามเงื่อนไขที่ ธปท. จะประกาศกําหนดข้อ ๔ การฝากตราสารหนี้ ในการฝากใบตราสาร ให้สมาชิกผู้ฝากยื่นใบตราสารและเอกสารแบบคําขอลงทะเบียนรับโอนตราสารหนี้ตามแบบที่แนบ ในกรณียื่นที่ ธปท. ให้ยื่นภายในเวลา 16.30 น. ของวันทําการ หรือ ในกรณียื่นที่ศูนย์รับฝาก ให้ยื่นภายในเวลา 10.00 น. ของวันทําการ และศูนย์รับฝากต้องยื่นเอกสารดังกล่าวที่ ธปท. ภายในเวลา 16.30 น. ของวันทําการ ธปท. จะฝากตราสารหนี้ให้ศูนย์รับฝากในฐานะผู้ถือแทนเจ้าของกรรมสิทธิ์ในตราสารเมื่อ ธปท. ได้ตรวจสอบความถูกต้องของเอกสารเรียบร้อยแล้วข้อ ๕ การถอนตราสารหนี้ 5.1 ในกรณีที่สมาชิก ธปท. จะขอถอนตราสารหนี้เพื่อออกเป็นใบตราสารให้สมาชิก ธปท. ยื่นเอกสารแบบคําขอออกใบตราสาร ตามแบบที่แนบ โดยต้องยื่นที่ ธปท.ภายในเวลา 16.30 น. ของวันทําการ ธปท. จะออกใบตราสารตามจํานวนที่ขอถอนเมื่อ ธปท. ได้ตรวจสอบความถูกต้องของเอกสารเรียบร้อยแล้ว 5.2 ในกรณีที่สมาชิกผู้ฝากจะขอถอนตราสารหนี้เพื่อออกเป็นใบตราสารให้สมาชิกผู้ฝากยื่นเอกสารแบบคําขอออกใบตราสาร ตามแบบที่แนบ โดยต้องยื่นที่ศูนย์รับฝาก ภายในเวลา 10.00 น. ของวันทําการ และศูนย์รับฝากต้องยื่นเอกสารดังกล่าวที่ ธปท. ภายในเวลา 16.30 น.ของวันทําการ ธปท. จะถอนตราสารหนี้และออกใบตราสารเมื่อ ธปท. ได้ตรวจสอบความถูกต้องของเอกสารเรียบร้อยแล้วข้อ ๖ การโอนตราสารหนี้ ธปท. จะโอนตราสารหนี้ของสมาชิก ธปท. ออกจากบัญชีย่อยตราสารหนี้ของ ธปท. เพื่อลูกค้ารายย่อย เพื่อเข้าบัญชีตราสารหนี้ของสมาชิก ธปท. หรือ ผู้อื่นที่ศูนย์รับฝากเมื่อสมาชิก ธปท. ยื่นหนังสือ โอนตราสารหนี้ตามแบบที่แนบ โดยต้องยื่นที่ ธปท. ภายในเวลา 16.30 น. ของวันทําการ และ ธปท. จะโอนตราสารหนี้เข้าบัญชีตราสารหนี้ตามที่สมาชิก ธปท.ระบุ เมื่อ ธปท. ได้ตรวจสอบความถูกต้องของเอกสารเรียบร้อยแล้วข้อ ๗ ในกรณีเอกสารการฝาก การถอน หรือการโอนตราสารหนี้ไม่ถูกต้องครบถ้วน ธปท. จะแจ้งให้สมาชิก ธปท. หรือสมาชิกผู้ฝากผ่านศูนย์รับฝากแล้วแต่กรณีทราบเพื่อดําเนินการต่อไป หากสมาชิก ธปท. หรือสมาชิกผู้ฝากไม่สามารถดําเนินการ ได้ทันภายในวันที่ยื่นเอกสาร ธปท. จะดําเนินการฝาก การถอน หรือ การโอนตราสารหนี้ ให้สมาชิก ธปท.หรือสมาชิกผู้ฝากเมื่อเอกสารดังกล่าวนั้นถูกต้องครบถ้วนแล้วข้อ ๘ ในการทําธุรกรรม การฝาก การถอนและการ โอนตราสารหนี้ ตลอดจนการขอออกใบตราสารจะต้องชําระค่าธรรมเนียมและค่าใช้ง่าย ตามอัตราที่ ธปท.ประกาศกําหนดข้อ ๙ ธปท. จะจัดทําบัญชีแสดงรายละเอียดตราสารหนี้ที่สมาชิก ธปท. มีอยู่ ณ วันที่เปลี่ยนแปลง และ ณ สิ้นวันทําการสุดท้ายของเดือนมิถุนายน และธันวาคม ให้แก่สมาชิก ธปท.ข้อ ๑๐ สมาชิก ธปท. หรือสมาชิกผู้ฝากแล้วแต่กรณีจะไม่สามารถฝาก ถอน หรือโอนตราสารหนี้ในระหว่างวันปิดพักทะเบียนของตราสารหนี้แต่ละประเภท วันปิดพักทะเบียน หมายถึง ระยะเวลาที่กําหนดห้ามการโอน การจํานํา หรือการเปลี่ยนแปลงเงื่อนไขตามที่นายทะเบียนประกาศกําหนด หรือตามประกาศการจําหน่ายตราสารหนี้แต่ละรุ่นข้อ ๑๑ ธปท. จะจ่ายดอกเบี้ยของตราสารหนี้ให้แก่สมาชิก ธปท. หรือสมาชิกผู้ฝากแล้วแต่กรณี ดังนี้ 11.1 กรณีสมาชิก ธปท. ได้แก่ ผู้ที่มีชื่ออยู่ในบัญชีย่อยตราสารหนี้ของ ธปท.เพื่อลูกค้ารายย่อยในวันกําหนดสิทธิ์ของตราสารหนี้แต่ละประเภท 11.2 กรณีสมาชิกผู้ฝาก ได้แก่ ผู้ที่มีชื่ออยู่ในบัญชีรายชื่อผู้มีสิทธิ์รับดอกเบี้ยของตราสารหนี้ที่ศูนย์รับฝากแจ้งต่อ ธปท.ในวันกําหนดสิทธิ์ของตราสารหนี้แต่ละประเภทวันกําหนดสิทธิ์ หมายถึง เวลาที่เริ่มต้นทําการงานในวันแรกแห่งระยะเวลา 10 วัน หรือ 30 วันก่อนวันถึงกําหนดชําระดอกเบี้ยข้อ ๑๒ ธปท.สงวนสิทธิ์ที่จะปรับปรุงแก้ไข เพิ่มเติม หรือเปลี่ยนแปลงระเบียบ ประกาศหรือเอกสารอื่นใดที่เกี่ยวข้องกับระเบียบฉบับนี้ ได้ตามความจําเป็นและสมควร ทั้งนี้ ธปท. จะแจ้งให้สมาชิก ธปท. หรือสมาชิกผู้ฝากผ่านศูนย์รับฝากทราบล่วงหน้าข้อ ๑๓ ธปท. สงวนสิทธิ์ที่จะไม่ดําเนินการฝาก การถอน หรือการ โอนตราสารหนี้ให้แก่สมาชิก ธปท. หรือสมาชิกผู้ฝาก กรณีที่สมาชิก ธปท. หรือสมาชิกผู้ฝากฝ่าฝืนหรือไม่ปฏิบัติตามข้อใดข้อหนึ่งแห่งระเบียบนี้ มีพฤติการณ์ไม่เป็นไปตามเจตนารมณ์ของระเบียบ หรือมีเหตุไม่สมควรประการอื่นผู้มีอํานาจลงนาม - ประกาศ ณ วันที่ 10 พฤษภาคม 2549 (ม.ร.ว.ปรีดิยาธร เทวกุล)ผู้ว่าการธนาคารแห่งประเทศไทย